PATVIRTINTA

Vilniaus r. Eitminiškių

pagrindinės mokyklos

direktoriaus 2021 m. rugsėjo 20 d.

įsakymu Nr.P1-33

**VILNIAUS RAJONO SAVIVALDYBĖS IKIMOKYKLINIO IR PRIEŠMOKYKLINIO AMŽIAUS VAIKŲ KŪRYBINIŲ DARBŲ PARODOS „VĖJAS PUČIA NERAMUS, DRASKO MEDŽIŲ LAPELIUS“**

**NUOSTATAI**

**I. BENDROSIOS NUOSTATOS**

Vilniaus rajono ikimokyklinio ir priešmokyklinio ugdymo įstaigų parodos „Vėjas pučia neramus, drasko medžių lapelius“ nuostatai reglamentuoja tikslą, uždavinius, vykdytojus, dalyvius, dalyvavimo sąlygas ir organizavimo tvarką.

1. Paroda skirta Vilniaus rajono ikimokyklinio ir priešmokyklinio ugdymo įstaigų pedagogų gerosios darbo patirties sklaidai o taip pat pedagogų, vaikų ir tėvų bendradarbiavimui.
2. Parodą organizuoja Vilniaus rajono Eitminiškių pagrindinė mokykla. Adresas: Misionierių g. 10, Eitminiškių k., LT- 15131, Vilniaus r. sav. Tel. +37052438533,

el. p. [eitmok@gmail.com](mailto:eitmok@gmail.com)

1. Parodos iniciatore Vilniaus rajono Eitminiškių pagrindinės mokyklos mokytoja Lena Šilingienė.
2. Parodoje kviečiami dalyvauti Vilniaus rajono savivaldybės švietimo įstaigų mokytojai, dirbantys pagal ikimokyklinio ir priešmokyklinio ugdymo programas, jų ugdytiniai ir tėvai.
3. Projektas vyksta **nuo** **2021 m. spalio 01 d. iki 2021 m. spalio 29 d.** Projekto nuostatai paskelbti interneto svetainėje http://www.pagrindine.eitminiskes.vilniausr.lm.lt/

**II. TIKSLAS IR UŽDAVINIAI**

1. **Tikslas** – ikimokyklinio ir priešmokyklinio amžiaus vaikų meninės raiškos ir kūrybinių gebėjimų ugdymas.
2. **Uždaviniai**:

7.1 Skatinti ikimokyklinio ir priešmokyklinio ugdymo įstaigų bendruomenių bendradarbiavimą ir dalijimąsi gerąja patirtimi.

7.2 Sudaryti sąlygas individualiai ugdytinių saviraiškai, skatinant gebėjimą išreikšti save ir savo norus.

* 1. Skatinti vaikų kūrybiškumą, įgyvendinant kūrybines idėjas, fantazijas, įtraukiant tėvelius i bendras veiklas su savo vaiku.

7.4 Ugdyti vaikų vizualinę raišką ir kūrybiškumą, išradingumą, taikyti savitas kūrybinių darbų atlikimo technikas, skatinti atskleisti save įvairiomis meno priemonėmis ir būdais.

**III. DALYVAVIMO SĄLYGOS IR REIKALAVIMAI**

1. Dalyviai ***iki 2021 m. spalio 10 d.*** užpildo paraišką apie dalyvavimą *(1 priedas)* ir siunčia elektroniniu paštu lena.silingiene@gmail.com
2. Iš vienos įstaigos projekte gali dalyvauti neribotas dalyvių skaičius.
3. Dalyviai (pedagogai) ***nuo spalio 10d***. paruošia įvairių rudeninių lapų šablonus ir pasiūlo vaikams pasirinkti lapą arba lapus ir sugalvoti, kaip galima papuošti pasirinktą rudeninį lapą (vaikai gali pasirinkti įvairias technikas). Po to, kai darbeliai bus paruošti, pedagogai gali sugalvoti, kaip rudeniniai darbeliai papuoš darželio aplinką (salę, koridorių, grupę ir t.t.).
4. Dalyviai (pedagogai, tėvai ir ugdytiniai) dalyvauja kūrybos darbelių parodoje „Vėjas pučia neramus, drasko medžių lapelius“. Vaikų darbelius pedagogainufotografuoja kartu su dalyvio kortele *(priedas nr.2)* ir atsiunčia ***iki spalio 29 d.*** elektroniniu paštu [lena.silingiene@gmail.com](mailto:lena.silingiene@gmail.com). Kūrybos darbelis „Vėjas pučia neramus, drasko medžių lapelius“ turi atitikti tematiką ir gali būti atliktas įvairiu formatu, įvairia technika: aplikacija, piešimas, dekoravimas, karpinys ir t.t..
5. Projekto dalyviai atsiųsdami nuotraukas sutinka su jų platinimu, talpinimu internetinėje erdvėje bei spaudoje.

**IV. BAIGIAMOSIOS NUOSTATOS**

1. Organizatoriai turi teisę keisti ir papildyti projekto nuostatus apie tai informuodami užsiregistravusios švietimo įstaigos atstovus telefonu. Iškilus klausimams kreiptis tel. +37069943159
2. Parodos „Vėjas pučia neramus, drasko medžių lapelius“ vaikų kūrybos darbelių nuotraukos bus patalpinti Eitminiškių pradinės mokyklos interneto svetainėje adresu: http://www.pagrindine.eitminiskes.vilniausr.lm.lt/
3. Projekto dalyviai (darželiai, jų pedagogai ir vaikai) bus apdovanoti padėkos raštais.

**Priedas Nr. 1**

**VILNIAUS RAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ PARODOS „VĖJAS PUČIA NERAMUS, DRASKO MEDŽIŲ LAPELIUS“**

**REGISTRACIJOS FORMA**

|  |  |
| --- | --- |
| **Įstaigos pavadinimas** |  |
| **Elektroninis paštas, telefonas** |  |
| **Pedagogo vardas ir pavardė** |  |
| **Pedagogo el. pašto adresas, telefonas** |  |

|  |
| --- |
| **Priedas Nr. 2** |
| |  | | --- | | **VILNIAUS RAJONO IKIMOKYKLINIO IR PRIEŠMOKYKLINIO UGDYMO ĮSTAIGŲ PARODOS „VĖJAS PUČIA NERAMUS, DRASKO MEDŽIŲ LAPELIUS“**    **KŪRYBOS DARBELIO DALYVIO KORTELĖ** | |  |  |  |  | | --- | --- | | Vaiko amžius, vardas ir pavardė |  | | Įstaigos pavadinimas |  | | Mokytojo vardas ir pavardė |  | |